Huumekauppaa käydään eri viestipalveluiden välityksellä, eivätkä myyjä ja ostaja tunne toisiaan keksittyjä nimimerkkejä enempää.

Sisä-Suomen poliisin mukaan Suomessa on havaittavissa uusi ja huolestuttava ilmiö: yhä nuoremmat myyvät ja käyttävät huumausaineita. Huumeiden myymistä tai käyttämistä ei myöskään juurikaan enää peitellä.

Rikoskomisario Jari Luoto Sisä-Suomen poliisilaitokselta uskoo, että osittain nuoremmista myyjistä ja käyttäjistä johtuen myös käyttö on tullut Tampereen katukuvassa entistä näkyvämmäksi. HS kirjoitti Tampereen huumeongelmasta tarkemmin sunnuntaina.